b'\n_START_ARTICLE_\nMonokolo\n_START_PARAGRAPH_\nEnokolo oz. monokolo (tudi monocikel) je prevozno sredstvo brez lastnega pogona. Sestavljeno je iz enega samega kolesa, ki je preko peste neposredno povezano s pedaloma in gonilkama, preko katerih se poganja enokolo. Voznik ga usmerja z rotacijo zgornjega dela telesa.\n_START_SECTION_\nZgodovina\n_START_PARAGRAPH_\nPrva enokolesa so se pojavila v poznem 19. stoletju._NEWLINE_Enokolo se je razvilo iz ene prvih oblik kolesa, imenovanega Penny Farthing. Kolo Penny Farthing je imelo manj\xc5\xa1e zadnje kolo, za pomo\xc4\x8d pri ravnote\xc5\xbeju, ter veliko prednje kolo na katerega so bile neposredno pritrjeni pedali in gonilke. Bolj\xc5\xa1i vozniki teh koles so \xc4\x8dasoma ugotovili, da se je mogo\xc4\x8de peljati samo po prednjem kolesu. Tako ni bilo ve\xc4\x8d potrebe po manj\xc5\xa1em zadnjem kolesu in ro\xc4\x8dnem krmilu. _NEWLINE_Proti koncu 1980ih je skupina ekstremnih \xc5\xa1portnikov, ki jih je vodil pionir gorskega monokolesarstva Kris Holm, razvila nov slog vo\xc5\xbenje z enokolesom, imenovan gorsko enokolesarjenje ali kraj\xc5\xa1e MUni (ang. Mountain Unicycling).'